
Szent Annának, a legszentebb Istenszülő édesanyjának emléke.
A péntek esti alkonyati zsolozsmán
„Uram, tehozzád...” után 
1. hang. Minta: A mennyei rendeknek...
Megtartjuk az igaz Joákimnak és Annának, * Krisztus fényes és szent őseinek emléknapját. * Titokzatos szent dalokkal szüntelenül magasztaljuk a könyörületes Urat, *’ aki a mi üdvösségünk állhatatos közbenjáróivá tette őket.
A hajdan gyermektelen meddő, * aki a mi nemünk üdvösségének zsengéjét sarjadzotta, * ma átköltözik a túlvilági életre * és azért könyörög Krisztushoz, * hogy adjon bűnbocsánatot azoknak, *’ akik őt híven magasztalják.
Az igazak emlékét ünnepelve, * téged magasztalunk, Krisztus, * aki csodálatosan átvitted most e mulandó világból * az örökkévaló és isteni életbe Annát, * mint aki anyja a téged mag nélkül, természetfölötti módon szülő, *’ Istenszülő Szűz Anyának.
1. hang. Minta: Ó, fölséges csoda...
Íme, itt a tündöklő ünnep, * a fényes és világhírű * örömet szerző nap, * a dicsőséges Anna szeplőtelen * és magasztalásra méltó elhunyta. * Tőle született az élet szülője, * az élő frigyszekrény, * a körülhatárolhatatlan Ige körülhatárolója, ** a bánat megszüntetője, ** az öröm közvetítője, *’ ki megadja a nagy irgalmat minden hívőnek.
Ó, hallatlan csoda! * A dicsőséges Anna, * aki csodálatosan szülte * az élet forrását, * az asszonyok között egyetlen áldott Szüzet, * átköltözik a mulandó életből * az örökkévalóba, * eltávozik a földről az égbe, ** s együtt örvend ma ** az angyalok seregével. *’ Ünnepeljük meg az ő szent ünnepét!
Ma fényesen magasztaljuk * teljes tisztelettel, * a Szentlélek segítségével, * a te szent elszenderülésedet, * mi, a hívek serege. * Mert megszerezte nekünk a fényes ünnep * a gyógyítások kegyelmi ajándékait, * fölperzseli a fönti gonosz szellemek seregeit, ** s megvilágosítja hív magasztalóid lelkét, * kik a te tiszteletreméltó elköltözésedet ünneplik, *’ magasztalásra méltó Anna!
Dicsőség... most és... 7. hang
Az anyai állapotot, * a természet rendje felett megismerted, ó Istenszülő, * és szűznek maradtál, * az elmét és szót felülhaladó módon * és szülésed csodáját a nyelv elbeszélni nem képes, * mert dicsőségteljes volt a fogantatás, ó Tisztaságos, * felfoghatatlan maradt a szülés is, * mivel Isten, ahol akarja, meggyőzi a természet rendjét. * Miért is téged mindnyájan Isten anyjának ismervén, * buzgósággal fohászkodunk hozzád: *’ Imádkozzál a mi lelkünk üdvösségéért!
Előverses sztihirák 
5. hang. Minta: Üdvözlégy...
Üdvözlégy, * szellemi fecske, * ki a kegyelem tavaszát hirdeted nekünk! * Szépen, feddhetetlenül és bölcsen éltél, * a szeplőtelen Istenszülőt, * a szüzesség drága kincsét szentül világra hoztad, * te, tiszteletreméltó jerke, megszülted az ifjú Anyabárányt, * az egyetlen férfiút nem ismerőt, * aki angyalszóra az Isten-Igét, * a világ bűnét elvevő Bárányt szülte. * Nagyanyja vagy, Anna, az Úrnak, * aki a földről elköltöztetett téged. * Esedezzél hozzá, *’ hogy lelkünk elnyerje a nagy irgalmat!
Elővers: Örvendjetek, igazak, az Úrban, jámborokhoz illik a dicséret!
Örvendjetek, * Isten kedveltjei, * ragyogó életszentségű, kiválasztott pár! * A törvény idejének kiválasztott kettőse, * kik viselkedéseteket az Isten kegyelmével szépen összhangba hoztátok, * megszültétek Krisztusnak, az élet szerzőjének szülőjét, * te, Isten választotta Joákim * és te, minden tiszteletre méltó istenes Anna, * az árnyékot nem vető fáklyatartók, * kik kivirágoztattátok a kegyelemhordozót, * a szeplőtelen Istenszülőt. * Esedezzetek vele együtt, *’ hogy lelkünk elnyerje a nagy irgalmat!
Elővers: Boldogok mindnyájan, kik az Urat félik, kik az ő útjain járnak.
Üdvözlégy, * megáldott föld, * mely az Istent sarjadzót virágoztad a világnak, * állandóan az Isten törvényéről elmélkedve, * és minden kegyelem ígéretét hordozva! * Szülésedben megszabadulsz a meddőség bilincseitől, * s a halálban megváltoztatod az enyészetet, * és átköltözöl az isteni világosságba, * Istenben boldog Anna, * Krisztus Istennek nagyanyja, * az Istenszülőnek, a világosságot hordozó fáklyatartónak szülője. * Vele együtt esedezzél, *’ hogy lelkünk elnyerje a nagy irgalmat!
Dicsőség... most és... 6. hang
Jöjjön az egész teremtés! * Magasztaljuk egybegyűlve a zsoltárbeli cimbalmon * az istenszerető Annát, * ki méhéből a szent hegyet szülte * és ma átköltözött a szellemi hegyre, * a Paradicsom hajlékába. * Hangoztassuk neki: * Áldott a te méhed, * mely magában hordozta azt, * aki valóban méhében hordozta a világ világosságát! * Áldott a te emlőd, mely azt táplálta, aki Krisztust, a mi életünk táplálóját táplálta. * Esedezzél hozzá, * hogy szabadítson meg minket minden szorongástól, *  az ellenség támadásától, *’ és üdvözítse a mi lelkünket!

Tropár(ok)
4. hang
Az Élet hordozóját hordoztad méhedben, * a tisztaságos Istenanyát, * isteni bölcsességű Anna, * azért most örömmel költöztél át a mennyei örökségbe, * ahol a dicsőségben örvendezők laknak, * és közbenjársz azokért, kik szeretettel tisztelnek, * bűnbocsánatot esdve számunkra, *’ ó, örökké boldog.
